Príloha 

Návrh strednodobého plánu výskumnej činnosti Inštitútu kriminológie
Ministerstva spravodlivosti SR na roky 2009 –2011

Prioritným užívateľom výskumov a činnosti inštitútu kriminológie budú predovšetkým Ministerstvo spravodlivosti SR (justičné orgány, Zbor väzenskej a justičnej stráže, Probačná a mediačná služba, Justičná akadémia), Generálna prokuratúra SR a ministerstvo vnútra SR a ďalšie rezorty. Výsledky činnosti inštitútu bude využívať tiež Rada vlády SR pre prevenciu kriminality a jej prostredníctvom samospráva a štátna správa miest a obcí podieľajúcich sa na realizácii Stratégie prevencie kriminality v SR, nevládne organizácie zamerané na prevenciu trestnej a inej protispoločenskej činnosti a akademická obec (vysoké školy a pod.).

Inštitút kriminológie sa zároveň bude podieľať na doškoľovaní a príprave pracovníkov justičných orgánov v rámci spolupráce s Justičnou akadémiou a odborných pracovníkov v sociálnej oblasti v spolupráci s niektorými vysokými školami a Ministerstvom práce, sociálnych vecí a rodiny SR.

          Navrhované výskumné úlohy sú uvedené len názvami a dobou riešenia. Po zriadení inštitútu kriminológie vznikne možnosť ich  úpravy a rozšírenia.

1.	Výskum obetí trestnej činnosti (ako súčasť globálneho výskumu OSN, resp. výskumu pripravovaného Európskou komisiou) – 2009.
2.	Príčiny prieťahov v trestnom súdnom konaní – 2009.
3.	Využitie probácie a mediácie v etapách trestného konania – 2010.
4.	Prognóza vývoja kriminality a jej kontroly v Slovenskej republike (kriminologické a penologické zameranie) – 2010.
5.	Vplyv rekodifikácie a novelizácie trestného práva na kriminalitu v Slovenskej republike – 2011.